
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	09.09.2026.
	
	Nr. RD-26-363-ir


	Par satiksmi Polijas
Republikas ārlietu ministra vizītes 
laikā Latvijas Republikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.8., 3.2. apakšpunktu un 9. punktu, Ministru kabineta 02.06.2015. noteikumu Nr. 279 “Ceļu satiksmes noteikumi” 98. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, sakarā ar Polijas Republikas ārlietu ministra Radoslava Sikorska darba vizīti Latvijas Republikā 09.09.2026. un ņemot vērā Valsts drošības dienesta 04.09.2026. vēstuli Nr. 21/2026:

1. Noteikt, ka 09.09.2026.: 

1.1. no plkst. 15.00 līdz plkst. 22.00 tiks aizliegta transportlīdzekļu apstāšanās un stāvēšana (izņemot operatīvo transportu, diplomātiskā korpusa transportlīdzekļus un transportlīdzekļus ar speciālām caurlaidēm, kuras izsniegtas Valsts drošības dienestā) Amatu ielā, posmā no Šķūņu ielas līdz Meistaru ielai, kā arī nepieciešamības gadījumā atstātie transportlīdzekļi tiks piespiedu pārvietoti uz citu stāvēšanai atļauto vietu:

1.2. nepieciešamības gadījumā tiks ierobežota vai īslaicīgi slēgta transportlīdzekļu satiksme (izņemot operatīvo transportu, diplomātiskā korpusa transportlīdzekļus un Valsts drošības dienesta transportlīdzekļus) un gājēju kustība:

1.2.1. pie ēkas Mednieku ielā 6B;

1.2.2. pie ēkas Amatu ielā 5;

1.2.3. pie ēkas Krišjāņa Valdemāra ielā 3;

1.2.4. Aspazijas bulvārī un Zigfrīda Annas Meierovica bulvārī pie Brīvības pieminekļa un Brīvības laukumā;

1.2.5. Rātslaukumā un Latviešu strēlnieku laukumā;

1.3. sabiedriskā transporta satiksme un gājēju kustība pie delegācijas pārstāvju apmeklējamiem objektiem tiks regulēta atbilstoši nepieciešamībai;

1.4. no plkst. 19.00 līdz plkst. 22.00 tiks atļauta operatīvo transportlīdzekļu, diplomātiskā korpusa transportlīdzekļu un transportlīdzekļu ar speciālām caurlaidēm, kuras izsniegtas Valsts drošības dienestā, iebraukšana un stāvēšana Doma laukumā.

2. Par vizītes norisi atbilstoši savai kompetencei ir atbildīgs Valsts drošības dienests (tālrunis 67208995).

3. Rīgas valstspilsētas pašvaldības policijai sadarbībā ar Valsts policijas Rīgas reģiona pārvaldi:

3.1. aizliegt transportlīdzekļu apstāšanos un stāvēšanu 1.1. apakšpunktā minētajā vietā un laikā (izņemot operatīvo transportu, diplomātiskā korpusa transportlīdzekļus un transportlīdzekļus ar speciālām caurlaidēm, kuras izsniegtas Valsts drošības dienestā), kā arī nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot atstātos transportlīdzekļus uz citu stāvēšanai atļauto vietu;

3.2. nodrošināt sabiedrisko kārtību pasākuma norises vietās norādītajā laikā.

4. Ņemt vērā, ka Valsts policijas Rīgas reģiona pārvalde nodrošinās delegācijas pārstāvju autotransporta kolonnas piebraukšanu pie apmeklējamiem objektiem un nodrošinās ceļu satiksmes drošību un sabiedrisko kārtību vizītes norises vietās norādītajā laikā, kā arī nepieciešamības gadījumā regulēs vai ierobežos transportlīdzekļu satiksmi un gājēju kustību saskaņā ar Valsts drošības dienesta norādījumiem.

5. Ņemt vērā, ka ārvalstu amatpersonu vizītes organizators – Ārlietu ministrijas Valsts protokols veiks norēķinus ar:

5.1. sabiedrību ar ierobežotu atbildību “RĪGAS LUKSOFORS” par 7. punktā minētajiem pakalpojumiem;

5.2. sabiedrību ar ierobežotu atbildību “A.K.7” par 6. punktā minētajiem pakalpojumiem.

6. Sabiedrībai ar ierobežotu atbildību “A.K.7” nodrošināt autoevakuatorus 1.1. apakšpunktā minētajā vietā norādītajā laikā un pēc Rīgas valstspilsētas pašvaldības policijas vai Valsts policijas Rīgas reģiona pārvaldes pieprasījuma.

7. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas tehnisko līdzekļu izvietošanu saskaņā ar satiksmes organizācijas shēmām un pēc Valsts policijas Rīgas reģiona pārvaldes un Rīgas valstspilsētas pašvaldības policijas norādījumiem.

8. Rīgas valstspilsētas pašvaldības Centrālās administrācijas Komunikācijas pārvaldei:

8.1. nodrošināt informācijas par izmaiņām transportlīdzekļu satiksmē Polijas Republikas ārlietu ministra vizītes laikā publiskošanu Rīgas valstspilsētas pašvaldības komunikācijas kanālos;

8.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.
	Rīgas pilsētas izpilddirektors 

